**Obaveštenje o promeni Opštih uslova ugovora o pretplatničkom i korisničkom odnosu mobilne komunikacione mreže A1 Srbija d.o.o. Beograd**

07.04.2024. godine

Dana 7. maja 2023. godine stupio je na snagu novi Zakon o elektronskim komunikacijama („S. glasnik RS“, broj 35/2023) (u daljem tekstu: „**Zakon**“) kojim se između ostalog uređuju uslovi i način obavljanja delatnosti u oblasti elektronskih komunikacija i zaštita prava krajnjih korisnika.

Zakonom se predviđa i obaveza svih privrednih subjekata (operatora) da usklade svoje poslovanje sa odredbama Zakona u roku od godinu dana od dana stupanja na snagu Zakona.

U skladu sa navedenim, A1 Srbija d.o.o. Beograd je 7. aprila 2024. godine izvršila usklađivanje Opštih uslova ugovora o pretplatničkom i korisničkom odnosu mobilne komunikacione mreže A1 Srbija d.o.o. Beograd (u daljem tekstu: „**Opšti uslovi**“) sa odredbama Zakona.

Pretplatnici nemaju pravo na raskid pretplatničkog Ugovora, bez obaveze plaćanja troškova u vezi sa raskidom, iz razloga što su izmene Opštih uslova posledica zakonskih i regulatornih promena.

Ukoliko želite da preuzmete obaveštenje o promeni Opštih uslova, kliknite [ovde](https://a1.rs/documents/rs/2024/obavestenje-o-promeni-cena-2024.pdf).

[Opšti uslovi ugovora o pretplatničkom i korisničkom odnosu mobilne komunikacione mreže A1 Srbija d.o.o. Beograd od 07.05.2024. godine.](https://a1.rs/documents/rs/2024/GTC_%20opsti-uslovi-maj2024.pdf)